|  |
| --- |
| Č. p.: PPZ-OAI1-2022/063596-004 |

VÝZVA NA PREDLOŽENIE PONUKY

(zadávanie zákazky s nízkou hodnotou

podľa ustanovenia §117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov)

# Názov, adresa a kontaktné miesto verejného obstarávateľa

**Názov:** Ministerstvo vnútra Slovenskej republiky, Odbor akvizícií a inovácií Prezídia Policajného zboru

**Adresa:** Račianska 45, 831 02 Bratislava

**Krajina**: Slovenská republika

**Internetová adresa organizácie (URL):** <http://www.minv.sk/>

**Kontaktná osoba:** Štefan Šípka

**Telefón:** +421 9610/51993

**E-mail:** stefan.sipka@minv.sk

**URL zverejnenej zákazky:** https://josephine.proebiz.com/sk/tender/34278/summary

# Opis

**Názov zákazky:** Servis a profylaktika bezpilotných lietadiel a detekčných zariadení DJI II.

**Druh zákazky:** §117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

**Spoločný slovník obstarávania (CPV):**

**CPV:**

34913000-0 - Rôzne náhradné diely

50211100-8 - Údržba lietadiel

50211200-9 - Opravy lietadiel

32352200-7 - Náhradné súčiastky a príslušenstvo radaru

**Rozdelenie predmetu zákazky:**

Požaduje sa predloženie ponuky na celý predmet zákazky, predmet zákazky nie je rozdelený na časti.

**Miesto poskytovania služieb:**

Ministerstvo vnútra Slovenskej republiky – Odbor akvizícií a inovácií Prezídia Policajného zboru

**Termín splnenia zákazky:**

10 dní od vystavenia objednávky najneskôr však do 05.12.2022

**Opis predmetu zákazky:**

Zoznam bezpilotných prostriedkov a detekčných zariadení určených na opravu:

1. Kvadrokoptéra DJI Matrice 210 RTK v.č.: 0N4DF220210016 – oprava po havárii
2. Kvadrokoptéra DJI Mavic 2 Enterprise Dual v.č.: 298CG9QR0A02XO – oprava po havárii
3. Duálna kamera DJI Zenmuse XT2 R 640 25mm (30Hz) v.č: 0RRDFI05010208 – oprava nefunkčnej termálnej kamery
4. Okuliare DJI Goggles Racing Edition v.č.: 0NSDF003014A – oprava poškodeného displeja ľavého okuláru
5. Detekčné zariadenie Aeroscope Mobile v.č.: 0QRDFBD0030020 – profylaktika a oprava - indikátor stavu prijímača Rx1 hlási poruchu a profylaktika
6. Detekčné zariadenie Aeroscope Mobile v.č.: 0QRDFB0030023 – profylaktika

Verejný obstarávateľ neumožňuje predložiť variantné riešenie vo vzťahu k požiadavke na predmet zákazky. Ak súčasťou ponuky bude aj variantné riešenie, nebude takéto riešenie zaradené do vyhodnotenia a bude sa naň hľadieť akoby nebolo predložené.

# Predpokladaná hodnota zákazky

Predpokladaná hodnota zákazky zistená na základe kvalifikovaného odhadu je 15 920 v Eur bez DPH, čo predstavuje **19.900 Eur s DPH**.

Zákazka bude zabezpečovaná z finančných prostriedkov štátneho rozpočtu, verejný obstarávateľ neposkytuje zálohové platby ani platby vopred.

# Komunikácia:

Verejný obstarávateľ bude pri komunikácií s uchádzačom resp. záujemcami postupovať v zmysle §20 zákona prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi. Uchádzač má možnosť registrovať sa do systému JOSEPHINE pomocou hesla alebo pomocou občianskeho preukazu s elektronickým čipom a bezpečnostným osobnostným kódom (eID). Technické požiadavky na systém a informácie o registrácii a o používaní systému JOSEPHINE sú uvedené na webovom sídle systému <https://josephine.probiz.com> v položke „Knižnica manuálov a odkazov“.)

Verejný obstarávateľ upozorňuje, že predkladanie ponúk je umožnené iba autentifikovaným uchádzačom. Spôsob zrealizovania autentifikácie je uvedený v dokumente „Manuál registrácie záujemcu/uchádzača“ na webovom sídle systému <https://josephine.proebiz.com> v položke „Knižnica manuálov a odkazov“).

# Lehota na predkladanie ponúk:

Ponuky musia byť doručené do konca lehoty na predkladanie ponúk, ktorý je uvedený v elektronickom prostriedku JOSEPHINE v časti zodpovedajúcej tejto zákazke.

# Predkladanie ponúk

Elektronickú ponuku uchádzači vložia vyplnením ponukového formulára a vložení požadovaných dokladov a dokumentov v systéme JOSEPHINE umiestnenom na webovej adrese https://josephine.proebiz.com/sk/tender/34278/summary

# Vysvetľovanie výzvy

1. V prípade nejasností týkajúcich sa požiadaviek uvedených vo Výzve alebo inej sprievodnej dokumentácií, môže záujemca elektronicky požiadať verejného obstarávateľa v systéme JOSEPHINE prostredníctvom záložky „KOMUNIKÁCIA“ o ich vysvetlenie. Záujemca musí svoju žiadosť doručiť verejnému obstarávateľovi dostatočne vopred pred uplynutím lehoty na predkladanie ponúk, tak aby mal verejný obstarávateľ dostatok času na spracovanie a doručenie odpovede všetkým záujemcom. O doručení správy bude záujemca informovaný prostredníctvom notifikačného e-mailu.
2. Verejný obstarávateľ si vyhradzuje právo predĺžiť lehotu na predkladanie ponúk.

# Podmienky účasti

1. Uchádzač musí byť oprávnený dodávať tovar, poskytovať službu alebo uskutočňovať stavebné práce podľa § 32 ods. 1 písm. e) zákona o verejnom obstarávaní. Doklad o oprávnení dodávať tovar, uskutočňovať stavebné práce a lebo poskytovať službu, ktorý zodpovedá predmetu zákazky, uchádzač nepredkladá nakoľko verejný obstarávateľ má prístup k informačným systémom verejnej správy.
2. Čestné prehlásenie že nemá uložený zákaz účasti vo verejnom obstarávaní potvrdený konečným rozhodnutím podľa § 32 ods. 1 písm. f) zákona o verejnom obstarávaní. Uvedenú podmienku účasti uchádzač vo svojej ponuke preukazuje čestným vyhlásením.

# Kritériá vyhodnotenia ponúk

Najnižšia marža uvedená v percentách (percentuálny podiel zisku na cene servisu). Úspešným uchádzačom prvom v poradí sa stane uchádzač, ktorý predloží najnižšiu maržu uvedenú v percentách.

# Použije sa elektronická aukcia:

Nie

# Vyhodnotenie ponúk

1. Verejný obstarávateľ po uplynutí lehoty na predkladanie ponúk vyhodnotí ponuky a uchádzačov bude informovať v systéme JOSEPHINE prostredníctvom záložky KOMUNIKÁCIA“.
2. Verejný obstarávateľ má počas hodnotenia možnosť požiadať uchádzača o vysvetlenie predložených dokladov.
3. Verejný obstarávateľ si vyhradzuje právo zákazku zrušiť, odmietnuť všetky predložené ponuky a v prípade potreby súťaž opakovať.
4. Verejný obstarávateľ vyhodnotí ponuky najprv podľa zvoleného kritériá a následne u uchádzača umiestneného na 1. mieste vyhodnotí splnenie podmienok účasti a požiadaviek na predmet zákazky. V prípade potreby vyhodnotí aj ponuku ďalšie uchádzača v poradí podľa stanoveného kritériá.

# Podmienky týkajúce sa zmluvy

Výsledkom verejného obstarávania bude objednávka na dodanie požadovanej služby predmetu zákazky. Verejný obstarávateľ si vyhradzuje právo na základe výsledkov tohto postupu zadávania zákazky nevystaviť objednávku.

Preddavok ani zálohová platba sa neposkytuje.

Úhrada za predmet zákazky bude realizovaná formou bezhotovostného platobného styku prostredníctvom finančného úradu verejného obstarávateľa po dodaní predmetu obstarávania na základe objednávky.

# DOPLŇUJÚCE INFORMÁCIE:

# Záujemca musí deklarovať zmluvný vzťah s autorizovaným servisom DJI. Uvedené potvrdenie predloží v rámci ponuky.

# Servis bezpilotných prostriedkov a detekčných zariadení určených na opravu sa vyžaduje vykonať v autorizovanom servise DJI.

# Dodávateľ musí k vystavenej faktúre za poskytnuté služby priložiť kópiu faktúry z autorizovaného servisu a kópiu faktúry za dopravu. Uvedené slúži na overenie správneho výpočtu výšky marže pre dodávateľa. Verejný obstarávateľ má právo si pravosť faktúry overiť o autorizovaného servisu a dopravcu.

1. **Dodávateľ si uplatní maržu za poskytnuté služby len z faktúry za opravu vystavenú servisom, ktorý opravy skutočne vykonal a ďalej z faktúry za dopravu od dopravcu, ktorý vykonal dopravu.**

# Ochrana osobných údajov

Súčasťou ponuky uchádzača musí byť v zmysle § 14 zákona č. 18/2018 Z. z. o ochrane osobných údajov a o zmene a doplnení niektorých zákonov jeho súhlas so spracovaním osobných údajov (tlačivo na súhlas je v prílohe tejto výzvy) a vyhlásenie, že v súlade s § 32 ods. 1 písm. f) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.

V  Bratislave, dňa 09. 11. 2022

JUDr. Peter Rudinský

riaditeľ odboru akvizícií a inovácií

Súhlas so spracovaním osobných údajov

Predložením cenovej ponuky

uchádzač: ...............(*uviesť názov uchádzača a adresa*)..........................

zastúpený: ..........(*uviesť štatutárneho zástupcu uchádzača*) ...................

na predmet zákazky s názvom:

Servis a profylaktika bezpilotných lietadiel a detekčných zariadení DJI II.

v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov

udeľujem súhlas

pre Ministerstvo vnútra Slovenskej republiky ako verejného obstarávateľa so spracovaním mojich osobných údajov

* v rozsahu a na dobu nevyhnutnú pre administráciu zákazky vo verejnom obstarávaní,
* pre úkony a na dobu nevyhnutnú s uzatvorením zmluvného vzťahu,
* pre úkony a na dobu potrebnú pre realizáciu zákazky a
* pre úkony potrebné pre archiváciu všetkých dokumentov súvisiacich s predmetom zákazky na dobu v súlade s aktuálnym nariadením Ministerstva vnútra Slovenskej republiky o registratúrnom poriadku.

Tento súhlas na spracovanie osobných údajov je možné odvolať/doplniť formu odvolania súhlasu výlučne písomnou žiadosťou, ale s ohľadom na podmienky všeobecne platných záväzných predpisov verejného obstarávateľa a v prípade, ak spracovanie údajov nevyžaduje iný zákon (napr. Zákon č. 211/2000 Z. z. o slobodnom prístupe k informáciám a o zmene a doplnení niektorých zákonov).

V ......................, dňa ............................

...............................................................

meno priezvisko a podpis

štatutárneho zástupcu uchádzača

Čestné vyhlásenie

Týmto ako uchádzač v zákazke:

Servis a profylaktika bezpilotných lietadiel a detekčných zariadení DJI II.

Obchodné meno:

Sídlo:

IČO:

vyhlasujem, že v súlade s § 32 ods. 1 písm. f) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov nemám uložený zákaz činnosti vo verejnom obstarávaní potvrdený konečným rozhodnutím v Slovenskej republike, alebo v štáte sídla, miesta podnikania alebo obvyklého pobytu.

V ………………….. dňa ………………..

...............................................................

meno priezvisko a podpis

štatutárneho zástupcu uchádzača[[1]](#footnote-1)

1. ) V prípade ak máte v obchodnom registri alebo v inom registri uvedené, že **konáte tak, že k napísanému, vytlačenému alebo inak zobrazenému obchodnému menu pripojíte svoj vlastnoručný podpis, žiadame k podpisu pripojiť aj pečiatku.**

   **Ak čestné vyhlásenie nepodpisuje osoba, ktorej toto právo vyplýva z obchodného alebo iného registra žiadame k podpísaným listinám pripojiť aj dokument preukazujúci oprávnenie na zastupovanie k podpisu listín, ktoré tvoria podklady k verejnému obstarávaniu.**  [↑](#footnote-ref-1)